Вървете, воловци, вървете!
По пътища кални и дълги навред
кервани се движат назад и напред.
    Вървете, воловци, вървете!

На дело велико удари часът,
зове към родината всички дългът.
    Вървете, воловци, вървете!

Сполука в живота и в лютия бой
достига се с мъки и жертви без брой.
    Вървете, воловци, вървете!

Тоз, който дългът си изпълни си знай,
достойно е чедо на родния край.
    Вървете, воловци, вървете!

По пътища кални и дълги навред
кервани се движат назад и напред.
    Вървете, воловци, вървете!

Стихотворения на Стамен Панчев